kardosdrur/scandi-wiki huggingface dataset:
Poul Rogert

Poul Rogert (2. april 1702 i Nakskov – 13. april 1749) var en dansk præst, far til Ditlev Ludvig Rogert.

Han blev født i Nakskov, hvor hans fader af samme navn (død 1706) var residerende kapellan; moderen hed Ida f. Rostorph (død 1713). Han blev student fra Nakskov Skole 1722 og hører sammesteds 1728, tog attestats 1731 og blev året efter personel kapellan hos sognepræsten i Nakskov. 1735 forflyttedes han til sognekaldet i Utterslev på Lolland og døde 13. april 1749.

Fra den tid, han var hører i Nakskov, haves en allegorisk, religiøs komedie, forfattet af ham og opført flere gange af skoledisciplene på rådhuset i Nakskov, men langtfra til almindeligt bifald (Den faldne og igjen oprejste Salvande). Ellers er han kendt som historisk forfatter, idet han i håndskrift (Thottske Samling, folio, nr. 730) har efterladt en meget stor samling efterretninger af betydeligt værd til Lollands historie, hvoraf eftertiden har høstet rigt udbytte. Et lille brudstykke om Nakskovs historie i krigsårene 1658-59 blev udgivet i trykken 1775. Den flittige samlers helbred var desværre kun svagt, hvad der også gjorde ham tungsindig. 1740 havde han ægtet Cæcilie Margrethe Rhode, f. Müller, enke efter konsumtionsforvalter Lars Rhode i Nakskov.

Kilder 
 A. Jantzen, "Poul Rogert", i: C.F. Bricka (red.), Dansk biografisk Lexikon, København: Gyldendal 1887-1905.
 F.E. Hundrup, Lærerstanden ved den lærde Skole i Nakskov, s. 18 f.
 Kirkehistoriske Samlinger, 3. række VI, 401 ff.
 Historisk Tidsskrift, 5. række II, 33 ff.

Eksterne henvisninger 
 

Personer i Dansk Biografisk Leksikon
Præster fra Danmark
Danskere i 1700-tallet
Personer fra Nakskov
Historikere fra Danmark
Dansksprogede forfattere fra Danmark
M/S Norwegian Epic

Norwegian Epic er et krydstogtskib ejet af det amerikanske rederi Norwegian Cruise Line (NCL) og bygget under projektnavnet F3 (Freestyle 3) af STX Europe på Chantiers de l'Atlantique skibsværftet i Saint-Nazaire i Frankrig. Skibet er pt. (2013) verdens tredjestørste krydstogtskib og verdens næststørste krydstogtskibsklasse kun overgået af Royal Caribbean Cruise Lines (RCCL) Oasis-klasse. Norwegian Epic er pt. (2013) det største krydstogtskib, der sejler i europæisk farvand.
 
Samtidig med Norwegian Epic bestilte NCL i november 2006 også et søsterskib med en mulighed på et tredje skib. Som følge af uoverensstemmelser mellem værftet og ordregiveren blev de to søsterskibe imidlertid aldrig til noget.
Efter færdiggørelsen og overtagelsen stævnede Norwegian Epic torsdag den 24. juni 2010 ud på sin jomfrurejse fra Southampton i Storbritannien og ankom til New York den 1. juli. Epic er det største passagerskib, der nogensinde har anløbet New York. I sommerhalvåret sejler skibet i den vestlige del af Middelhavet. I vinterhalvåret sejler skibet i Caribien.

Generelt 
Norwegian Epic overgår NCL’s hidtil største skibe i Norwegian Jewel-klassen med næsten 60.000 BRT og er NCL’s tredje generation af skibe inden for rederiets Freestyle cruise koncept. Skibets størrelse indebærer, at NCL har et skib i "mega-klassen", der kan konkurrere med fx RCCLs og Carnival Cruise Lines "mega-skibe".

Norwegian Epic har i alt plads til 4200 passagerer i ca. 2000 kahytter. Alle udvendige kahytter har balkon. Ifølge NCL er passagerarealet på "Epic" 60 % større end på rederiets hidtil største skibe.
Norwegian Epic er blandt andet udstyret med en klatrevæg, en bowlinghal, en isbar og en Aqua Park med tre vandrutsjebaner.
Norwegian Epic er NCL’s første skib siden M/S Windward fra 1993, der ikke byggedes på et tysk værft. Både NCL’s Norwegian Breakaway og Norwegian Getaway på 144.000 BT, der sættes i drift i henholdsvis 2013 og 2014, bygges på Meyer Werft i Papenburg i Tyskland.

Se også 
Allure of the Seas

Noter

Eksterne henvisninger 
 Norwegian Cruise Lines hjemmeside

Etableret i 2010
Frankrig
Norwegian Epic
Hårspidset bryum

Hårspidset bryum (Bryum capillare) er et meget almindeligt mos i Danmark på trærødder og sten, oftest i skov. Det videnskabelige navn capillare kommer af latin capillus 'hår'.

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Jenssen, J. Ordbog for Gartnere og Botanikere, 1944, G.E.C. Gads Forlag, København.

Eksterne henvisninger 

Bryaceae
Planter i Danmark
Almindelig piberensermos

Almindelig piberensermos (Paludella squarrosa) er et mos, der findes i væld og kær med fremsivende grundvand. Det videnskabelige artsnavn skyldes de squarrøse blade.

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .

Eksterne henvisninger 

Splachnales
Planter i Danmark
Splachnales

Splachnales er en orden af mosser med to familier. 

 Meesiaceae
 Splachnaceae

Kilder 
 Bernard Goffinet – Bryology (and Lichenology) Systematik

 
Mosordener
Splachnaceae

Splachnaceae er en familie af mosser med seks slægter, hvoraf to findes i Danmark.

 Splachnum
 Tetraplodon

Kilder 
 Mogensen, G.S. & Goldberg, I. Danske navne for Tørvemosser, Sortmosser, og Bladmosser der forekommer i Danmark, 2005. PDF-dokument

Mosfamilier
Splachnales
Meesiaceae

Meesiaceae er en familie af mosser med fem slægter, hvoraf de fire findes i Danmark.

 Amblyodon
 Leptobryum
 Meesia
 Paludella

Kilder 
 Mogensen, G.S. & Goldberg, I. Danske navne for Tørvemosser, Sortmosser, og Bladmosser der forekommer i Danmark, 2005. PDF-dokument

Mosfamilier
Splachnales
Piberensermos

Paludella (Piberensermos) er en slægt af mosser med kun en enkelt art. Navnet Paludella betyder 'en lille sumpplante', af latin palus sump.

 Alm. Piberensermos Paludella squarrosa

Kilder 
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument
 Jenssen, J. Ordbog for Gartnere og Botanikere, 1944, G.E.C. Gads Forlag, København.

Mosslægter
Splachnales
Dundee FC

Dundee F.C. er en skotsk fodboldklub beliggende i byen Dundee. Deres største rival, Dundee United, spiller på et stadion lige ved siden af Dundee F.C.'s hjemmebane Dens Park. De to hjemmebaner er kendt for at være de tætteste placerede stadioner for to professionelle fodboldklubber i Storbritannien.

Historiske slutplaceringer

Noter

Eksterne henvisninger 

Dundee F.C.'s officielle hjemmeside 

Fodboldklubber i Skotland
Etableret i 1893
Christinero

Christinero, eller Christines ro (tidligere stavet Kristinero), der ligger 1,2 km sydvest for Christiansfeld, var oprindeligt et ca. 2,5 hektar stort romantisk haveanlæg anlagt sidst i 1700-tallet af kammerherreinde Christina Friederica von Holstein (1741-1812). Anlægget er dog vokset til og fremstår i dag som løvskov. 

Der var oprindeligt lysthuse, to eremithytter med dukker, kapel, kogehus, en savmølle, samt små damme med springvand og kanaler.

I kogehuset blev kaffen og teen tilberedt, i pavillonen kunne man søge læ for vejrliget og kapellet blev formodentlig brugt til andagter.

Christina Friederica von Holstein er begravet i højen foran kapellet i den sydlige ende af området.

Brødremenigheden i Christiansfeld arvede ved hendes død Favrvrågård med Christinero. 

Området blev fredet i 1981.

Kilder og referencer

Galleri

Eksterne henvisninger

Parker i Danmark
Christiansfeld
Fredede bygninger, konstruktioner og anlæg i Kolding Kommune
Bygninger, konstruktioner og anlæg i Kolding Kommune
Gunnar Eskeland

Gunnar Eskeland (født 27. december 1959) er professor i økonomi ved Norges Handelshøyskole i Bergen. 
Eskeland arbejder især med klimaspørsmål. Han har en doktorgrad fra samme den samme højskole. Han har arbejdet i Verdensbanken, med særlig fokus på udviklingslande, og har tidligere også arbejdet ved CICERO Senter for klimaforskning.

Eksterne henvisninger 

Nationaløkonomer
Økonomer fra Norge
Mette Østergaard

Mette Kirkeby Østergaard (født 11. maj 1980 i Aarhus) er en dansk journalist og chefredaktør på Berlingske. Tidligere har hun bl.a. været politisk redaktør og redaktionschef på Politiken samt chefredaktør på TV2 News.

Østergaard er student fra Viborg Katedralskole, uddannet fra Danmarks Journalisthøjskole i 2006 og har arbejdet som politisk reporter på TV 2 fra oktober 2006 til 1. december 2008. Derefter redaktionssekretær og onlinemedarbejder på Dagbladet Børsen og journalist på Jyllands-Postens politiske redaktion i 2006 i 2008 skiftet hun til Politiken, hvor hun blev politisk redaktør. Senere har hun været chefredaktør og kanalchef for TV 2 News, men i juni 2017 blev hun udnævnt til ny chefredaktør på Berlingske, hvor hun sammen med ansvarshavende chefredaktør Tom Jensen fremover skulle udgøre avisens chefredaktion. På daværende tidspunkt var Mette Østergaard på barsel, og hendes tiltræden i stillingen som chefredaktør blev derfor planlagt til januar 2018.

Mette Østergaard er medlem af VL-gruppe 1, et netværk for virksomhedsledere fra både den private og offentlige sektor.

Referencer 

Journalister fra Danmark
Journalister ved Politiken
Personer i Kraks Blå Bog
Kjell Stahl

Kjell Stahl (født 16. september 1937) er en norsk civilingeniør fra Stavanger. Kjell Stahl er pensioneret koncernrådgiver i Telenor. Stahl har arbejdet som koncernrådgiver under koncerncheferne Tormod Hermansen og Jon Fredrik Baksaas. Han var statssekretær i Kommunal- og arbeidsdepartementet under statsrådet Arne Rettedal 1983-86. Før dette arbejdede Stahl i blandt andet Norges Industriforbund. Stahl er uddannet civilingeni'r og doktor ingeniør. Han var styreformand i TV2 (norge) i kanalens indledende år.

I perioden 1988-90 var Stahl universitetsdirektør ved Universitetet i Oslo. Som universitetsdirektør var Stahl kontroversiel. Sammen med professor Inge Lønning forsøgte han at indføre vikrsomhedsplanlægning og målstyring i institutionen, hvilket vakte modstand i Det akademiske kollegium. Konflikten endte med at Stahl frivilligt fratrådte sin stilling.

Stahl har haft en række styre- og tillidshverv, bl.a ved Høgskolen i Oslo (HiO) fra 1994 til 2000.

Kilder 

Personer fra Stavanger
Politikere fra Høyre
Ingeniører fra Norge
Ringkøbing Stadion

Ringkøbing Stadion eller Green Arena er et fodboldstadion i Ringkøbing, som er hjemsted for 2. divisionsklubben Ringkøbing IF.

Eksterne henvisninger 

Fakta-om-green-arena

Fodboldstadioner i Danmark
Stadion
Stadion
Malala Yousafzai

Malala Yousafzai (født 12. juli 1997) er en pakistansk nobelprisvinder, menneskerettighedsforkæmper, feminist og blogger, der fra hun var barn har kæmpet for rettigheder til pakistanske kvinder og pigers ret til uddannelse. Yousafzai fik som den første Pakistans National Youth Peace Prize.

I sommeren 2010 filmede en amerikansk journalist for New York Times en dokumentar om den dengang kun 13-årige Yousafzai, efter hun var blevet berømt for i flere år at skrive en blog om Talibans modstand mod undervisning af pakistanske piger.
To år senere, den 9. oktober 2012, blev Yousafzai skudt i hovedet ved et attentat begået af Taliban, da hun var på vej hjem med skolebussen. Hun blev indlagt på et hospital i Pakistan  og siden overflyttet til et hospital i Birmingham for at modtage behandling.

Efter attentatet forblev Yousafzai i Birmingham, hvor hun gik på Edgbaston High School (2013-2017) og efterfølgende på Oxford University, hvorfra hun i 2020 fik en bachelor i filosofi, politik og økonomi.

9. november 2021 offentliggjorde Yousafzai via Instagram, at hun havde giftet sig ved en privat ceremoni i Birmingham

Priser 

Malala Yousafzai blev i 2013 tildelt Sakharov-prisen.

Hun blev i 2013 tillige nomineret til Nobels Fredspris for sin utrættelige kamp for pigers ret til at gå i skole og var af mange anset som favorit til at modtage prisen, der dog i stedet blev tildelt Organisationen for Forbud mod Kemiske Våben (OPCW).

Den 10. oktober 2014 blev Malala Yousafzai tildelt Nobels fredspris. Malala er dermed den yngste prismodtager nogensinde.

Referencer

Eksterne henvisninger 

 Malala Yousafzai på nobelprize.org
 Politikens artikel om Yousafzai

Bloggere
Personer fra Pakistan
Kvinderetsforkæmpere
Modtagere af Sakharov-prisen
Modtagere af Nobels fredspris
Parfumerie Breining

Parfumerie Breining A/S var et dansk parfumeri grundlagt i 1882 af P.T. Breining (1844-1912). Det lå på Østergade 26 i København.

I 1912 overtoges forretningen af firmaet Madsen & Wivel, der var grundlagt i 1902 af Karl Madsen (1874-1913) og August Wivel (1863-1936). De to firmaer var dog altid holdt skarpt ad­skilte, Madsen & Wivel som et rent engros­firma med import, eksport, agentur og fabrika­tionsvirksomhed osv., medens Parfumerie Breining, der i 1918 blev kongelig hofleverandør, vedblev at være detailforretning. I 1951 blev begge firmaer omdannet til aktieselskaber. Parfumerie Breining er senere lukket.

Senere indehavere var Carl-Eilert Wivel (1891-1971), Svend Wivel (1901-1995) og Per Wivel (1920-2012).

Kilder 
 Danmarks ældste forretninger 1100-1911, Kraks Forlag 1950

Butikker i København
Indre By (København)
Danske virksomheder etableret i 1882
Leverandører til Det Kongelige Danske Hof
Materialisthandler
Svend Wivel

Svend Wivel (10. februar 1901 i København – 6. maj 1995) var en dansk grosserer, halvbror til Carl-Eilert Wivel.

Han var søn af grosserer August Wivel (1863-1936) og hustru Louise f. Hansen, fik sin uddannelse i Frankrig og England 1920-23, indtrådte i firmaet Madsen & Wivel 1917, blev prokurist 1929, medindehaver af firmaet Parfumerie Breining, kgl. hofleverandør, og af firmaet Madsen & Wivel 1931, efter firmaernes omdannelse til aktieselskab i 1951, direktør i og medlem af bestyrelserne for disse.

Han blev gift 5. april 1930 med Hillevi Falk (24. august 1905 i Stockholm – ?), datter af overbanemester Nils O. Falk (død 1915) og hustru Huida f. Andersson (død 1949).

Kilder 
 Kraks Blå Bog 1957

Personer i Kraks Blå Bog (afdøde)
Grosserere fra Danmark
Personer fra København
Danskere i 1900-tallet
Svend
Anwar al-Awlaki

Anwar al-Awlaki (også stavet al-Aulaqi; Arabisk أنور العولقي Anwar al-‘Awlaqī; 21. april 1971 - 30. september 2011) var en amerikansk og yemenitiske imam, der var ingeniør og underviste ved træning. Ifølge amerikanske embedsmænd, var han en senior talentrekruttør og motivator, der var involveret med planlægning af operationer for den islamistiske militante terrorgruppe al-Qaeda. Med en blog, en Facebook-side, og mange YouTube-videoer, beskrev den saudiske nyhedsstation Al Arabiya ham som "biden Laden af internettet", selvom Osama bin Laden angiveligt holdt Aulaqi i lav agtelse. Mange af hans videoer er efterfølgende blevet fjernet fra YouTube efter en anmodning fra den amerikanske kongres.

Amerikanske embedsmænd har udtalt, at al-Awlaki talte med og prædikede for en række af al-Qaeda medlemmer og tilknyttede, herunder tre af flykaprere i terrorangrebet den 11. september 2001, Fort Hood skytten Nidal Malik Hasan og "underbukse-bomberen" Umar Farouk Abdulmutallab; han var angiveligt også involveret i planlægningen af dette angreb. Den yemenitiske regering forsøgte at få ham dømt in absentia i november 2010, for at have planlagt at dræbe udlændinge og være medlem af al-Qaeda. En yemenitiske dommer beordrede ham fanget - "død eller levende". Ifølge amerikanske embedsmænd blev al-Awlaki forfremmet til rang af "regional chef" i al-Qaeda i 2009. Han har gentagne gange opfordret til jihad mod USA.

I april 2010 placerede den amerikanske præsident Barack Obama al-Awlaki på en liste over personer i USA, som CIA var bemyndiget til at dræbe. Det "målrettede drab" på en amerikansk statsborger, beskrives sommetider som en attentat ordre, der var uden fortilfælde. Anwar al-Awlaki mentes at have skjult sig i det sydøstlige Yemen i de sidste år af hans liv. al-Awlaki blev dræbt ved et droneangreb i Yemen den 30. september 2011. To uger senere blev al-Awlakis 16-årige søn, Abdulrahman al-Aulaqi, en amerikansk statsborger, der blev født i Denver, også dræbt af et droneangreb i Yemen. Nasser al-Aulaqi, far til Anwar, lavede efterfølgende en lydoptagelse hvor han fordømte mordet på sin søn og barnebarn som meningsløse drab.

I oktober 2012 hævede den tidligere PET agent Morten Storm, at han var direkte årsag til drabet på Anwar al-Awlaki."

I januar 2015 hævdede Cherif Kouachi i forbindelse med angrebet på Charlie Hebdo at han var finansieret af al-Awlaki.

Referencer 

Terrorister
Islamister
Ingeniører
Personer forbundet med terrorangrebet 11. september 2001
Al-Qaeda
Carl-Eilert Wivel

Carl-Eilert Wivel (25. februar 1891 i København – 23. december 1971) var en dansk grosserer, halvbror til Svend Wivel og far til Ole og Per Wivel.

Han var søn af grosserer August Wivel (1863-1936) og hustru Harriet f. Rasmussen (død 1897), fik sin uddannelse i Tyskland, Frankrig og England 1907-11, indtrådte i firmaet Madsen & Wivel 1912, blev prokurist 1917, medindehaver af firmaet Parfumerie Breining, kgl. hofleverandør, og af firmaet Madsen & Wivel 1921, efter firmaernes omdannelse til aktieselskab i 1951, direktør i og medlem af bestyrelserne for disse.

Wivel var medstifter af og medlem af bestyrelsen for Brancheforeningen for Parfumeri-og Toiletartikler fra stiftelsen i 1932. Han var Ridder af Dannebrog.

Han blev gift 1. juni 1917 med Karen-Margrethe Tafdrup (20. december 1897 i København – 1984), datter af grosserer, fabrikant Julius Tafdrup og hustru Mary f. Larsen.

Kilder 
 Kraks Blå Bog 1957

Personer i Kraks Blå Bog (afdøde)
Grosserere fra Danmark
Personer fra København
Danskere i 1900-tallet
Carl-Eilert
Riddere af Dannebrog
Jacobus Henricus van 't Hoff

Jacobus Henricus van 't Hoff (født 30. august 1852, død 1. marts 1911) var en hollandsk fysisk- og organisk kemiker og den første modtager af Nobelprisen i kemi i 1901. Han er bedst kendt for sin opdagelse af reaktionskinetik, kemisk ligevægt, osmotisk tryk og stereokemi. Hans arbejde og opdagelser inden for disse felter var med til at grundlægge disciplinen fysisk kemi som den kendes i dag.

Han døde 1. marts 1911 af tuberkulose som 58-årig.

Kemikere fra Holland
Nobelprismodtagere i kemi
Nederlændere i 1800-tallet
Nederlændere i 1900-tallet
Henri Moissan

Ferdinand Frederick Henri Moissan (født 28. september 1852 i Paris, død 20. februar 1907 smst) var en fransk kemiker. Han modtog Nobelprisen i kemi i 1906 for sit arbejde med at isolere flour fra forskellige forbindelser.

Han døde pludesligt i Paris i februar 1907 kort efter sin hjemkost fra Stockholm, hvor han havde modtaget nobelprisen. Hans død tilskrives en akut blindtarmsbetændelse.

Eksterne henvisninger 

Kemikere fra Frankrig
Nobelprismodtagere i kemi
Personer fra Paris
Otto Wallach

Otto Wallach (født 27. marts 1847, død 26. februar 1931) var en tysk kemiker. Han modtog Nobelprisen i kemi i 1910 for sit arbejde med alyliske forbindelser.

Kemikere fra Tyskland
Nobelprismodtagere i kemi
Tyskere i 1800-tallet
Tyskere i 1900-tallet
Ansatte ved Göttingens Universitet
Ansatte ved Bonns Universitet
Personer fra Königsberg
Dosso (region)

Dosso er en af Nigers syv regioner. Den har et areal på  km², og havde 2.078.339  indbyggere i folketællingen i 2011 . Hovedstaden i regionen er byen Dosso.

Dosso er inddelt i fem departementer: Boboye, Dogondoutchi, Dosso, Gaya og Loga.

Eksterne kilder og henvisninger 

Nigers regioner
Wivel

Wivel er en dansk slægt med navn efter Vivild på Djursland.

Historie 
Snedker i København Jens Christian Wivel (1802-1860) var far til valdhornist, kapelmusikus Carl Siegfried Valdemar Wivel (1836-1873), snedker Christian Valdemar Wivel (1842-?) og kammerråd, ejer af restaurant Wivel (senere Wivex) Carl Christian Wivel (1844-1922).

Valdemar Wivel var fader til grosserer August Wivel (1863-1936), som i 1. ægteskab (med Harriet Rasmussen (død 1897)) var fader til grosserer Carl-Eilert Wivel (1891-1971) og i 2. ægteskab (med Louise Hansen) fader til grosserer Svend Wivel (1901-1995).

Carl-Eilert Wivel var fader til direktør, grosserer Per Wivel (1920-2012) – hvis sønner er chefredaktør Peter Wivel (født 1943), kunsthistorikeren Mikael Wivel (født 1946) og redaktør Henrik Wivel (født 1954) – samt til digteren Ole Wivel (1921-2004), hvis døtre er filminstruktør Anne Regitze Wivel (født 1945), gift med minister Svend Auken (1943-2009), og cand.jur. Dorrit Wivel.

Peter Wivel er fader til Thomas Wivel (født 1967), Anders Wivel (født 1968) og Klaus Wivel (født 1971), der er gift med medlem af Københavns Borgerrepræsentation for Det Radikale Venstre Margrethe Wivel (født 1971).

Mikael Wivel er fader til kunsthistorikeren Matthias Wivel (født 1975).

Snedker Christian Valdemar Wivel (1842-?) var fader til Albert Marius Valdemar Wivel (1874-1942), som havde fem sønner, deriblandt forbundsformand Viggo Christian Albert Valdemar Wivel (1899-1969). Denne slægtsgren har også talrige efterkommere.

Weekendavisens bagside har humoristisk skrevet om "Wivelavisen", fordi både Peter, Mikael, Henrik og Klaus Wivel har været ansat på avisen.

Anden slægt (Wiwel) 
En anden Wivel-slægt (?), som i nyere tid har stavet sig Wiwel, kan føres tilbage til en exam.jur. Niels Wivel (død 1755), som var fader til Niels Nielsen Wivel (ca. 1754-?), der var jæger for hans excellence hr. amtmand Heinrich von Levetzow, siden skovfoged. Hans søn, Niels Hylling Wivel (1787-1833), var kongelig skovfoged i Præstevang ved Hillerød og var fader til forfatteren Niels Peter Wivel (1818-1874) og bogbinder og papirhandler Henrik Christian Wiwel (1828-?). Niels Peter Wivel var fader til læreren og grammatikeren Hylling Georg Wiwel (1851-1910) og til Niels Wiwel (1855-1914), som var fader til silhouettøren Nielsine Christine "Kirsten" Wiwel (1885-1961).

Henrik Christian Wiwel (1828-?) var fader til dommeren Carl Valdemar Wiwel (1867-1936).

Kilder 
 Wivel i Den Store Danske
 Anne Margrethe Hindborgs Efterkommere

Slægter fra Danmark
Mo Yan

Mo Yan (født 17. februar 1955) er en kinesisk forfatter. Han har siden 1986 udgivet en lang række bøger bl.a. De røde marker (1993), Det røde felt (1997) og Hvidløgsballaderne (2001). I 2012 modtog han Nobelprisen i litteratur.

Referencer

Eksterne henvisninger 

 Mo Yan på nobelprize.org

Skønlitterære forfattere fra Kina
Nobelprismodtagere i litteratur
Alfred Werner

Alfred Werner (født 12. december 1866, død 15. november 1919) var en schweizisk kemiker. Han studerede på ETH Zürich og blev senere professor på Zürich Universitet. Han fik Nobelprisen i kemi i 1913 for at foreslå oktahedral konfiguration af komplekser med overgangsmetaller. Werner udviklede den grundlæggende koordinationskemi. Han var den første uorganiske kemiker, der modtog Nobelprisen, og den eneste indtil 1973, hvor Ernst Otto Fischer og Geoffrey Wilkinson modtog den.

Eksterne henvisninger 

Kemikere fra Schweiz
Nobelprismodtagere i kemi
Professorer fra Schweiz
Theodore William Richards

Theodore William Richards (født 31. januar 1868, død 2. april 1928) var en amerikansk fysisk kemiker. Han var den første amerikanske videnskabsmand der modtog Nobelprisen i kemi, hvilket han gjorde i 1914 "i anerkendelse af hans nøjagtige bestemmelser af atomvægten på et stort antal af de kemiske grundstoffer."

Han startede på Harvard College, Pennsylvania i 1883 i en alder af 14. Han fik en bachelor i naturvidenskab i 1885, hvorefter han blev indskrevet på Harvard universitet, hvor han fik en bachelor i kunst i 1886.

Kemikere fra USA
Nobelprismodtagere i kemi